אילונה לדאני

אילונה לדאני (במקור ליכטמן,<ref>[https://adtplus.arcanum.hu/hu/view/Ujsag_1932_04/?query=%22Lichtmann%20Ilona%22&pg=79&layout=s A rádió műsorában kedden Lichtmann Ilona, a fiatal koloratúropera- énekesnő énekelt] (1932. április 8.) Ujság, 8. évfolyam, 76. szám</ref> בהונגרית: Ladányi Ilona; מישקולץ, 3 בספטמבר 1901<ref></ref> – בודפשט, 21 בדצמבר 1952)<ref></ref> הייתה זמרת אופרה (סופרן קולורטורה). היא הייתה הצלחה גדולה בכל תפקידיה עד מותה הטרגי בטרם עת.

== קורות חייה ==
אילונה ליכטמן נולדה במשפחה יהודית כבתם של חייט הגברים ליפוט ליכטמן ושל רוזה לווינגר. כבר בילדותה קיבצה נדבות בעיר הולדתה באמצעות שירה בקולה היפה. כשגדלה הצליחה ללמוד לשיר בתמיכה הכספית של אגודת הנשים היהודיות של מישקולץ, תוך כדי עבודתה כקלדנית במכונת כתיבה. היא עברה לבודפשט עם הנהלת חברת הביטוח שהעסיקה אותה, כדי שתוכל להמשיך את לימודיה באקדמיה למוזיקה ע"ש פרנץ ליסט. שם התקבלה ישר לשנה השלישית. היא סיימה את האקדמיה כתלמידתם של בלה סבאדוש ושל פרידה ודנאי, תוך כדי המשך עבודתה בחברת הביטוח.

בעונת 1932–1933 הפכה למקבלת מלגה של בית האופרה. הופעת הבכורה שלה הייתה ב-25 באוקטובר 1932 בתור המשרתת הראשונה בנישואי פיגארו של מוצרט. היא המשיכה את לימודיה באיטליה, ולאחר מכן חזרה לאופרה כחברה קבועה בסתיו 1933. לדאני עוררה סערה רבה כשנכנסה להחליף את הזמרת המפורסמת לויזה סאבו החולה שאכן נפטרה ב-1934. היא הייתה הצלחה גדולה בכל תפקידיה עד שבשנת 1939 פוטרה מהמוסד בשל החוק היהודי השני. הופעתה האחרונה הייתה ב-7 ביוני, גם היא בנישואי פיגארו, אבל כבר בתור ברברינה. לאחר מכן, היא הייתה יכולה להופיע רק בתיאטרון גולדמרק (בפני קהל יהודי) במסגרת הפעילות האמנותית של אומיקה - ההתאחדות הלאומית היהודית-הונגרית לחינוך.

בין 1939 לבין 1944 היא שיחקה ושרה תפקידים רבים. בחודשים הראשונים שלה בתיאטרון גולדמארק שרה מהרפרטואר שלה בערבי בידור ובתוכניות ספרותיות. תפקיד האופרה הראשון שלה היה אז מרצֶלינֶה ב"פידליו" של בטהובן בסתיו 1940. אחר כך, לעיתים קרובות, כמעט מדי שבוע: לוצ'יה די למרמור, סיפורי הופמן, החטיפה מן ההרמון, ריגולטו, לה בוהם וכמעט כל ספרות האופרה. ב-1944 שיחקה בתפקיד מלכת שבא. ההופעה האחרונה שלה באולם גולדמארק הייתה ימים ספורים לפני כניסת הגרמנים לממלכת הונגריה (מבצע מרגרטה), בתפקיד סוזנה ב"נישואי פיגארו".

בדצמבר 1944, היא ושלוש אחיותיה נגררו מאחד הבתים מוגנים בדרך פוז'וני וגורשו דרך תחנת הרכבת Józsefváros (ששימש לרכבות סחורות ובהמות) למחנה הריכוז ברגן-בלזן. היא הצליחה לשרוד וחזרה להונגריה בקיץ 1945.<ref></ref>

באחד מהראיונות שלה אחרי המלחמה נשאלה האם הצליחה לשיר לחברותיה בברגן בלזן. היא פרתה בבכי שקט והשיבה:

לאחר מכן הצליחה לחזור לבית האופרה. ב-2 במרץ 1946 היא שרה את תפקידה הישן, אסטארוט, שפחת המלכה, במלכת שבא. הופעתה האחרונה בבודפשט הייתה ב-22 במרץ 1947 בתור אוסקר (נשף המסכות). בנובמבר 1948, היא שרה את התפקיד הראשי של לוצ'יה די למרמור בתיאטרון הלאומי של מישקולץ יחד עם כמה אמנים שנרדפו בעבר (שאנדור פרקש, פאל פהר).<ref>[https://szinhaztortenet.hu/record/-/record/display/manifestation/OSZMI110154/a7d3a7fa-9a42-4fb4-b0be-263b5f667ffb/solr/0/24/8/39/score/DESC Az előadás] a Színházi adattárban.</ref> חברותה באופרה של בודפשט פסקה ב-1949.

היא נפטרה מסרטן השד וקברה נמצא בבית הקברות היהודי ברחוב קוזמה.<ref>[https://caruso.blog.hu/2016/11/01/tiz_kep_a_kozma_utcai_temeto_ii#tokenrefresh=success Tíz kép – A Kozma utcai temető II.] = Caruso blog 2016. november 1.</ref>

אילונה לדאני עבדה כסופרן קולורטורה לירית וכ"סוברט" (סוג של קול אופראי). לדאני הופיעה גם באופרטות.

== חייה הפרטיים ==
* בעלה הראשון היה בעל האחוזות פטר ארווין לדרר, לו נישאה ב-7 ביולי 1936 בבודפשט.<ref></ref> הם התגרשו ב-1945.
* בעלה השני היה איז'ו באבוש (במקור שוורץ), איתו היא חיה מ-1948 ועד מותה.

== תפקידיה ==
<div class="mw-content-ltr">

== לקריאה נוספת ==
* [http://omike.hu/omike/muveszek/ladanyi-ilona/386 טיבור בנצש: מסעו של זמרת "חצר" דרך מכון ביטוח והאופרה אל אומיקה]
* 100 שנה לבית האופרה של בודפשט. עורך גזה סטאוד. בודפשט, 1984. הוצאת מוזיקה. 502.
* פטר וארנאי : לקסיקון האופרה. בודפשט, 1975. הוצאת מוזיקה. 
* [http://digitar.opera.hu/www/c16operadigitar.01.02.php?as=1235&bm=1&mt=0 אילונה לדאני] במאגר המידע של האופרה הממלכתית ההונגרית
* [http://omike.hu/omike/muveszek/ladanyi-ilona/386 אילונה לדאני] בארכיב של האתר אומיקה - ההתאחדות הלאומית היהודית-הונגרית לחינוך

== ראו גם ==
* [https://www.szombat.org/archivum/emlekeim-az-omike-operaeloadasairol איבאן קרטס: זיכרונותי מההופעות של אומיקה] בכתב העת "שבת", 1 ביוני 1990.
== קישורים חיצוניים ==

== הערות שוליים ==

קטגוריה:יהודיות הונגריות
קטגוריה:זמרות אופרה יהודיות הונגריות
קטגוריה:ניצולות השואה
קטגוריה:בוגרות האקדמיה למוזיקה ע"ש פרנץ ליסט
קטגוריה:משתתפי פעילות האומנות אומיקה
קטגוריה:ניצולי השואה
קטגוריה:אסירים במחנה הריכוז ברגן-בלזן
קטגוריה:מישקולץ: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידות 1901
קטגוריה:נפטרות מסרטן השד
קטגוריה:נפטרות ב-1952